CELEX: 32011B0604
Language: et
Date: 2011-05-10 00:00:00
Title: 2011/604/EL: Euroopa Parlamendi otsus, 10. mai 2011 , Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2009. aasta eelarve täitmisele heakskiidu andmise kohta

27.9.2011   
            
            
               ET
            
            
               Euroopa Liidu Teataja
            
            
               L 250/224
            
         EUROOPA PARLAMENDI OTSUS,
   10. mai 2011,
   Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2009. aasta eelarve täitmisele heakskiidu andmise kohta
   (2011/604/EL)
   EUROOPA PARLAMENT,
   võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2009. aasta lõplikku raamatupidamise aastaaruannet;
   võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri eelarveaasta 2009 raamatupidamise aastaaruande kohta koos agentuuri vastustega (1);
   võttes arvesse nõukogu 15. veebruari 2011. aasta soovitust (05892/2011 – C7-0052/2011);
   võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
   võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta, (3) eriti selle artiklit 30;
   võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
   võttes arvesse kodukorra artiklit 77 ja VI lisa;
   võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0145/2011),
   
               1.
            
            
               annab heakskiidu Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektori tegevusele agentuuri 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 40.
   
      (2)  EÜT L 248, 16.9.2002, lk 1.
   
      (3)  ELT L 349, 25.11.2004, lk 1.
   
      (4)  EÜT L 357, 31.12.2002, lk 72.
    ---documentbreak--- 
   
               27.9.2011   
            
            
               ET
            
            
               Euroopa Liidu Teataja
            
            
               L 250/226
            
         EUROOPA PARLAMENDI RESOLUTSIOON,
   10. mai 2011,
   tähelepanekutega, mis on Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2009. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2009. aasta lõplikku raamatupidamise aastaaruannet;
   võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri eelarveaasta 2009 raamatupidamise aastaaruande kohta koos agentuuri vastustega (1);
   võttes arvesse nõukogu 15. veebruari 2011. aasta soovitust (05892/2011 – C7-0052/2011);
   võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
   võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta, (3) eriti selle artiklit 30;
   võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
   võttes arvesse kodukorra artiklit 77 ja VI lisa;
   võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0145/2011),
   
               A.
            
            
               arvestades, et kontrollikoda märkis, et ta sai piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 5. mail 2010 heakskiidu Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektori tegevusele agentuuri 2008. aasta eelarve täitmisel (5) ning eelarve täitmisele heakskiidu andmise otsusele lisatud resolutsioonis muu hulgas
               
                           —
                        
                        
                           avaldas muret, et kontrollikoda avastas mitmed puudused, millele ta oli juba oma 2006. ja 2007. aasta aruannetes tähelepanu juhtinud ja mis puudutasid eelkõige järgmist:
                           
                                       i)
                                    
                                    
                                       assigneeringute ulatuslikku ülekandmist ja tühistamist (2008., 2007. ja 2006. aastal jäeti kasutamata vastavalt 49 %, ligi 69 % ja 55 % agentuuri käsutuses olnud assigneeringutest);
                                    
                                 
                                       ii)
                                    
                                    
                                       asjaolu, et juriidilised kohustused võeti enne vastavaid eelarvelisi kulukohustusi;
                                    
                                 
                                       iii)
                                    
                                    
                                       seda, et kontrollikoja hinnangul ei järgitud töötajate töölevõtmisel eeskirju, eelkõige mis puudutab kõnealuste menetluste läbipaistvust ja mittediskrimineerivat olemust;
                                    
                                 
                     
                           —
                        
                        
                           kutsus agentuuri üles parandama oma finantsjuhtimist, eelkõige seoses agentuuri eelarve suurendamisega 2007. ja 2008. aastal;
                        
                     
         
               C.
            
            
               arvestades, et 2008. aasta oli agentuuri neljas täiemahuline tööaasta;
            
         
               D.
            
            
               arvestades, et agentuuri 2009. aasta eelarve oli 88 800 000 eurot, mis on ligikaudu 28 % suurem kui eelnenud aasta eelarve,
            
         
               1.
            
            
               märgib rahuloluga, et kontrollikoda on leidnud piisavalt kinnitust selle kohta, et agentuuri raamatupidamise aastaaruanne 2009. aasta kohta on kõigis olulistes aspektides usaldusväärne ning selle aluseks olevad tehingud on tervikuna seaduslikud ja korrektsed;
            
         
      Eelarve oluline kasv
   
   
               2.
            
            
               märgib, et agentuuri eelarve on viimasel neljal aastal oluliselt kasvanud; märgib, et 2009. aasta eelarve on rohkem kui kolm korda suurem kui 2006. aastal (19 200 000 eurot);
            
         
      Tulemused
   
   
               3.
            
            
               avaldab heameelt, et agentuuri haldusnõukogu võttis 2009. aasta juunis vastu mitmeaastase kava aastateks 2010–2013, kuigi alusmäärus seda ette ei näe; rõhutab, et mitmeaastane kava võimaldab agentuuril tegevust kavandada ning tulemuslikumat riskianalüüsi teha; kutsub agentuuri siiski üles töökava ja finantsprognoose kohe seostama;
            
         
               4.
            
            
               nõuab uuesti, et tabelis, mille agentuur peab lisama kontrollikoja järgmisele aruandele, võrreldaks saavutatud tulemusi aastal, mille eelarve täitmisele heakskiidu andmist käsitletakse, sellele eelnenud aastal saavutatud tulemustega, et eelarve täitmisele heakskiitu andev institutsioon saaks üht aastat teisega võrreldes paremini hinnata agentuuri tulemuslikkust;
            
         
               5.
            
            
               avaldab heameelt agentuuri algatuse üle võtta 2009. aastal kasutusele nn Frontexi tulemuslikkuse juhtimise süsteem agentuuri haldusnõukogu paremaks teavitamiseks, esitades haldusnõukogule andmeid agentuuri tegevuse mõju kohta; toonitab, et uue süsteemiga tahetakse edendada aruandlust, mis on rohkem tulemusele orienteeritud ning täiendab sisend- ja väljundnäitajaid; kutsub agentuuri siiski üles andma teavet oma tegevuse mõju kohta ning teavitama sellest eelarve täitmisele heakskiitu andvat institutsiooni;
            
         
               6.
            
            
               märgib, et agentuuri eelarve täitmisele heakskiidu andmine peaks rohkem tuginema agentuuri tegevusele kogu aasta jooksul;
            
         
      Koostöö liikmesriikidega
   
   
               7.
            
            
               kutsub agentuuri üles parandama finantsjuhtimist liikmesriikide kulude hüvitamise osas, selgitades koos asjaomaste liikmesriikidega välja probleemi põhjused, et kohaldada üheskoos asjakohaseid lahendusi;
            
         
      Assigneeringute ülekanded ja tühistamine
   
   
               8.
            
            
               väljendab muret, et kontrollikoda tuvastas ülekanded, millele ta juhtis tähelepanu juba 2006., 2007. ja 2008. aasta aruannetes; väljendab eelkõige kahetsust assigneeringute ulatusliku ülekandmise ja tühistamise pärast alates 2006. aastast;
            
         
               9.
            
            
               nõuab seetõttu, et agentuur parandaks assigneeringute kasutusmäära ning kehtestaks selleks asjakohased juhised ja menetlused võimalike ülekannete analüüsimiseks, et viia ülekantavate assigneeringute maht miinimumini; peab ühtlasi oluliseks, et agentuur parandaks tegevuse kavandamist ja järelevalvet;
            
         
               10.
            
            
               väljendab ühtlasi muret selle pärast, et agentuur oli sunnitud assigneeringuid tühistama (13 900 000 eurot 2009. aastal ja 13 000 000 eurot 2008. aastal);
            
         
               11.
            
            
               märgib, et kontrollikoda tuvastas 28 ümberpaigutamise puhul, et see tulenes asjaolust, et eelarve koostamise menetlused ei olnud piisavalt ranged; märgib ühtlasi, et 2009. aasta lõpu seisuga ei olnud II jaotise (halduskulud) 39 eelarvereast kuut veel kasutatud ja 35 % vastavatest assigneeringutest tühistati;
            
         
               12.
            
            
               juhib tähelepanu, et ülekannete ja tühistamiste suur hulk annab märku sellest, et agentuur ei ole võimeline nii suure eelarve kasvuga toime tulema; tõstatab küsimuse, kas ei oleks vastutustundlikum, kui eelarvepädevad institutsioonid pööraksid edaspidi agentuuri eelarve suurendamise otsuste tegemisel suuremat tähelepanu uute tegevuste rakendamiseks vajalikule ajale; kutsub seetõttu agentuuri üles esitama Euroopa Parlamendile rohkem üksikasju tulevaste kohustuste täidetavuse kohta;
            
         
               13.
            
            
               avaldab siiski heameelt agentuuri algatuse üle arendada edasi toetuslepingutes kehtestatud lepingulise tähtaja määramise ja kontrollimise süsteemi; märgib ühtlasi, et agentuur on alates 2009. aastast rakendanud oma tegevuses riskihindamist ja riskijuhtimist;
            
         
      Toetuste haldamine
   
   
               14.
            
            
               täheldab, et kontrollikoda teatas teist aastat järjest, et agentuur tegi makseid ühepoolsete toetuse andmise otsuste alusel, millele oli alla kirjutanud agentuur, kusjuures kehtivad eeskirjad ei näe sellist vahendit ette; märgib, et 2009. aastal maksti välja üle 28 000 000 euro ja 2008. aastal 17 000 000 eurot; avaldab siiski heameelt kontrollikoja tähelepanekule tugineva agentuuri algatuse üle sõlmida liikmesriikide piirivalveasutustega partnerluse raamleping;
            
         
               15.
            
            
               kutsub agentuuri üles parandama toetuste haldamist ja tegema selleks järgmist:
               
                           —
                        
                        
                           tegema toetusesaajate juures kohapealseid kontrolle;
                        
                     
                           —
                        
                        
                           võtma toetuste andmisel aluseks kategooriate kaupa kehtestatud standardsed ühikuhinnad, mitte hüvitama abikõlblikke kulusid;
                        
                     
                           —
                        
                        
                           määratlema selgelt asjaosaliste vastutuse, andma selle kohta teavet ja kontrollima kohustuste täitmist;
                        
                     
                           —
                        
                        
                           esitama kõigi asjaosalistega kooskõlastatud tegevuskava;
                        
                     
         
      Tegevuseelarve õigsus
   
   
               16.
            
            
               võtab murega teadmiseks, et kontrollikoda teatas, et kaheksa auditeeritud juhtumi puhul olid piirivalveasutuste eelrahastamise kulud näidatud 27 % võrra tegelikust suuremana; märgib ühtlasi, et 2009. aastal lõppenud tegevuste puhul tuli liigselt makstud ettemaksete tagasisaamiseks esitada üle 40 tagasimaksenõude;
            
         
      Inimressursid
   
   
               17.
            
            
               avaldab heameelt agentuuri algatuse üle võtta vastavalt Euroopa Parlamendi soovitustele meetmeid värbamismenetluste erapooletuse ja läbipaistvuse suurendamiseks; võtab teadmiseks, et agentuur võttis valimiskomisjoni liikmete jaoks vastu rakenduseeskirjad ja sisesuunised; tunneb erilist heameelt, et agentuur võttis 2010. aasta novembris vastu värbamispoliitika, mis hõlmab järgmisi konkreetseid meetmeid: valimiskomisjoni liikmete nimetamisel tähtajast kinnipidamine; intervjuuküsimuste ja kirjalike testide eelnev koostamine, kirjalike testide hindamine anonüümselt; intervjuuküsimuste ja kirjalike testide mudelvastuste koostamine, iga töölevõtmist puudutava otsuse kajastamine protokollis, internetipõhise värbamisvahendi rakendamine 2011. aasta jooksul värbamis- ja valikuprotsessi lihtsustamiseks;
            
         
      Siseaudit
   
   
               18.
            
            
               kinnitab, et siseauditi talitus kontrollis 2009. aastal toetuste haldamist, et hinnata järgmist: toetuste iga-aastane kavandamine, kasutatav õiguslik vahend, toetuste kasutamine ning järelevalve ja aruandlus;
            
         
               19.
            
            
               kinnitab, et 19 siseauditi talituse poolt varaste soovituste järelmeetmete kohta antud soovitusest kuus rakendati asjakohaselt ja tulemuslikult, kümme on rakendamisel ning kolm on lõpetatud, kuid siseauditi talitus peab neid veel kontrollima; kutsub agentuuri direktorit siiski üles teavitama eelarve täitmisele heakskiitu andvat asutust siseauditi talituse poolt „väga tähtsaks” loetavate soovituste sisust ning nendega seoses võetud meetmetest;
            
         
               20.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (6) ELi ametite tulemuste, finantsjuhtimise ja kontrolli kohta.
            
         
      (1)  ELT C 338, 14.12.2010, lk 40.
   
      (2)  EÜT L 248, 16.9.2002, lk 1.
   
      (3)  ELT L 349, 25.11.2004, lk 1.
   
      (4)  EÜT L 357, 31.12.2002, lk 72.
   
      (5)  ELT L 252, 25.9.2010, lk 211.
   
      (6)  Vastuvõetud tekstid, P7_TA(2011)0163 (vt käesoleva Euroopa Liidu Teataja lk 269).